গাড়ি চালানোর দক্ষতা বৃদ্ধির জন্য সিরাজদীখানের কুচিয়ামোড়া উচ্চ বিদ্যালয়ে শুক্রবার দুই দিনের প্রশিক্ষণ কর্মশালা শুরু হয়েছে। ঢাকা-মাওয়া মহাসড়কে চলাচল করে বিভিন্ন পরিবহনের ৭০ জন চালককে এ প্রশিক্ষণ দেওয়া হচ্ছে। মুন্সীগঞ্জ পুলিশ প্রশাসনের উদ্যোগে এই প্রশিক্ষণের আয়োজন করা হয়। পুলিশ সুপার শফিকুল ইসলামের সভাপতিত্বে প্রশিক্ষণের উদ্বোধনী অনুষ্ঠানের প্রধান অতিথি ছিলেন সুকুমার রঞ্জন ঘোষ এমপি, বিশেষ অতিথি ছিলেন জেলা প্রশাসক আজিজুল আলম।